शांति कालोनी चौक में गाय बछड़े की प्रतिमा लगेगी
शहर के शांति कालोनी चौक में गाय और बछड़े की प्रतिमा स्थापित होगी। सांसद चंदूलाल साहू ने इसके लिए अपनी निधि से 5 लाख रुपए देने की घोषणा की है। बुधवार को नगर आगमन के अवसर पर नगर निगम सभाकक्ष में सांसद चंदूलाल साहू का जन्म दिवस मनाया गया। इस दौरान महापौर अर्चना चौबे, सभापति राजेन्द्र शर्मा सहित पार्षद व अधिकारी कर्मचारी मौजूद थे। कार्यक्रम के दौरान श्यामाप्रसाद मुखर्जी वार्ड के पार्षद नेमीचंद जैन, महापौर अर्चना चौबे ने शांति कालोनी चौक में राजधानी रायपुर की तर्ज पर गाय बछड़े की प्रतिमा स्थापित करने की मांग की, जिसका समर्थन करते हुए सभापति राजेन्द्र शर्मा ने बताया कि सांसद ने इसके लिए अपनी निधि से 5 लाख रुपए देने का आश्वासन दिया है।
hin_Deva hin_Deva